               2.9.2016

               SK

               Úradný vestník Európskej únie

               C 324/18

         P8_TA(2015)0086
   Žiadosť o zbavenie imunity Viktora Uspaskicha
   Rozhodnutie Európskeho parlamentu z 25. marca 2015 o žiadosti o zbavenie imunity Viktora Uspaskicha (2014/2095(IMM))
   (2016/C 324/04)

      Európsky parlament,

               —

               so zreteľom na žiadosť litovských súdnych orgánov o zbavenie imunity Viktora Uspaskicha v súvislosti s trestným konaním vedeným voči nemu odvolacím súdom Litovskej republiky, ktorú Európsky parlament dostal 21. júla 2014 a s ktorou oboznámil plénum 15. septembra 2014,

               —

               po vypočutí Viktora Uspaskicha 24. marca 2015 v súlade s článkom 9 ods. 5 rokovacieho poriadku,

               —

               so zreteľom na článok 9 Protokolu č. 7 o výsadách a imunitách Európskej únie (ďalej len „protokol“), ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1)

               —

               so zreteľom na článok 62 ústavy Litovskej republiky,

               —

               so zreteľom na rozhodnutie Európskeho parlamentu zo 7. septembra 2010 (2),

               —

               so zreteľom na článok 5 ods. 2, článok 6 ods. 1 a článok 9 rokovacieho poriadku,

               —

               so zreteľom na správu Výboru pre právne veci (A8-0061/2015),

               A.

               keďže krajský súd vo Vilniuse vydal rozsudok vo veci poslanca Európskeho parlamentu Viktora Uspaskicha, ktorý zatiaľ nenadobudol právoplatnosť;

               B.

               keďže rovnakou vecou sa teraz zaoberá odvolací súd Litovskej republiky;

               C.

               keďže obvinenia vznesené proti Viktorovi Uspaskichovi nesúvisia s výrokmi alebo hlasovaním pri výkone jeho funkcie poslanca Európskeho parlamentu, takže sa neuplatní článok 8 protokolu;

               D.

               keďže sa v článku 9 protokolu stanovuje, že v priebehu zasadnutí Európskeho parlamentu požívajú jeho poslanci imunitu priznanú poslancom Európskeho parlamentu na území ich vlastného štátu, ale že sa imunity nemožno dovolávať v prípade pristihnutia poslanca pri páchaní trestného činu a že Európsky parlament je oprávnený svojho poslanca zbaviť imunity;

               E.

               keďže podľa článku 62 ústavy Litovskej republiky nesmie byť poslanec litovského Parlamentu (Seimas) bez jeho súhlasu trestne stíhaný, zatknutý ani inak obmedzený na slobode;

               F.

               keďže proti poslancovi Európskeho parlamentu Viktorovi Uspaskichovi bolo začaté trestné stíhanie a bol v rámci konania prebiehajúceho pred krajským súdom vo Vilniuse obvinený z toho, že sa dopustil trestných činov v zmysle článku 24 ods. 4 v spojení s článkom 222 ods. 1, článkom 220 ods. 1, článkom 24 ods. 4 v spojení s článkom 220 ods. 1, článkom 205 ods. 1 a článkom 24 ods. 4 v spojení s článkom 205 ods. 1 trestného zákonníka Litovskej republiky;

               G.

               keďže 14. júla 2009 požiadal generálny prokurátor Litovskej republiky o zbavenie imunity Viktora Uspaskicha v súvislosti s vyššie uvedeným trestným konaním;

               H.

               keďže 27. januára 2010 bol Viktor Uspaskich súlade s článkom 9 rokovacieho poriadku prvýkrát vypočutý vo Výbore pre právne veci a po tom, čo 2. septembra 2010 litovské orgány objasnili dve právne záležitosti, prebehlo vo Výbore pre právne veci ďalšie vypočutie, čím dostal právo byť v tejto veci vypočutý na všetkých možných úrovniach;

               I.

               keďže 7. septembra 2010 (3) prijal Európsky parlament rozhodnutie o zbavení imunity Viktora Uspaskicha;

               J.

               keďže 5. apríla 2011 Viktor Uspaskich požiadal o ochranu imunity, pričom argumentoval okrem iného tým, že vo Výbore pre právne veci nedostal náležitý priestor na vyjadrenie, a ďalej uviedol, že trestné stíhanie voči jeho osobe je politicky motivované a bráni mu v náležitom plnení jeho poslaneckých povinností;

               K.

               keďže Viktor Uspaskich v liste z 11. apríla 2011 požiadal Európsky parlament o preskúmanie rozhodnutia zo 7. septembra 2010 z dôvodu údajných nových faktov, ktoré boli zverejnené na portáli WikiLeaks a ktoré majú potvrdzovať, že sa stal obeťou fumus persecutionis;

               L.

               keďže táto žiadosť bola zamietnutá, pretože nebola zistená dostatočná súvislosť medzi údajnými novými skutočnosťami a začatím konania proti Viktorovi Uspaskichovi pre účtovné podvody;

               M.

               keďže Európsky parlament rozhodol, že imunitu a výsady Viktora Uspaskicha nebude chrániť (4);

               N.

               keďže 12. júla 2013 krajský súd vo Vilniuse uznal Viktora Uspaskicha vinným zo spáchania trestného činu v zmysle článku 24 ods. 4 v spojení s článkom 182 ods. 2 a 222 trestného zákonníka Litovskej republiky a keďže bol odsúdený na štyri roky odňatia slobody v niektorom z väzenských zariadení;

               O.

               keďže Viktor Uspaskich a prokurátor následne podali odvolanie, takže sa tá istá právna vec, v súvislosti s ktorou už bol Viktor Uspaskich zbavený imunity, teraz nachádza na súde druhej inštancie;

               P.

               keďže pre odvolacie konanie je potrebné ďalšie rozhodnutie Európskeho parlamentu, pretože podľa článku 62 ústavy Litovskej republiky nesmie byť poslanec litovského Parlamentu bez súhlasu parlamentu trestne stíhaný;

               Q.

               keďže podľa článku 9 písm. a) protokolu sú rozsah a pôsobnosť imunity, ktorú požívajú poslanci na území vlastného štátu, určené príslušnými vnútroštátnymi právnymi predpismi;

               R.

               keďže Viktor Uspaskich tvrdí, že sa zmenil právny základ obžaloby, ale keďže orgány činné v trestnom konaní môžu čin prekvalifikovať, ak však ide o ten istý čin;

               S.

               keďže z podkladov je v každom prípade zrejmé, že právna podstata obvinenia zostáva rovnaká;

               T.

               keďže Viktor Uspaskich uvádza, že v súvislosti s jeho osobou sú na Európskom súdnom dvore pre ľudské práva vedené dve konania, ale že po preskúmaní oboch vecí nebola potvrdená žiadna spojitosť s týmto prípadom;

               U.

               keďže na Európsky súdny dvor pre ľudské práva sa možno obrátiť až po tom, čo sa vyčerpajú všetky vnútroštátne právne prostriedky, a preto nie je možné, aby vec, v ktorej koná odvolací súd Litovskej republiky, bola súčasne predmetom konania pred Európskym súdnym dvorom pre ľudské práva;

               V.

               Keďže Viktor Uspaskich v liste z 24. októbra 2014 uvádza nové skutočnosti, ktoré majú preukázať, že sa stal obeťou fumus persecutionis;

               W.

               keďže sa Viktor Uspaskich okrem toho odvoláva na dokumenty zverejnené na Wikileaks ako na nové podklady, ale keďže tieto dokumenty už boli prerokované v rámci postupu na ochranu imunity začatého 5. apríla 2011 a nie sú preukazné ani relevantné;

               X.

               keďže sa ani tentoraz nepreukázala dostatočná spojitosť medzi údajnými novými skutočnosťami a konaním vedeným proti Viktorovi Uspaskichovi vo veci podvodného účtovníctva;

               Y.

               keďže teda neboli predložené presvedčivé dôkazy o existencii fumus persecutionis a činy, z ktorých je Viktor Uspaskich obvinený, nijako nesúvisia s jeho činnosťou poslanca Európskeho parlamentu;

               Z.

               keďže rozhodnutie o zbavení imunity podľa článku 9 ods. 7 rokovacieho poriadku nie je v žiadnom prípade výrokom o vine či nevine, čo je predmetom vnútroštátneho konania;

               AA.

               keďže Výbor pre právne veci v rámci imunitného konania neskúma právne systémy jednotlivých členských štátov;

               1.

               rozhodol o zbavení Viktora Uspaskicha imunity;

               2.

               poveruje svojho predsedu, aby toto rozhodnutie a správu gestorského výboru ihneď postúpil príslušnému orgánu Litovskej republiky.

      (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. Septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.

      (2)  Ú. v. EÚ C 308 E, 20.10.2011, s. 90.

      (3)  Ú. v. EÚ C 308 E, 20.10.2011, s. 90.

      (4)  Ú. v. EÚ C 165 E, 11.6.2013, s. 80.


title: Rozhodnutie Európskeho parlamentu (EÚ) 2015/1641 z 29. apríla 2015 o absolutóriu za plnenie rozpočtu Európskej policajnej akadémie za rozpočtový rok 2013

text:
               30.9.2015

               SK

               Úradný vestník Európskej únie

               L 255/183

      ROZHODNUTIE EURÓPSKEHO PARLAMENTU (EÚ) 2015/1641
      z 29. apríla 2015
      o absolutóriu za plnenie rozpočtu Európskej policajnej akadémie za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej policajnej akadémie za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2013 spolu s odpoveďami akadémie (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória akadémii za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) a o zrušení rozhodnutia 2000/820/SVV (5), a najmä na jeho článok 16,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0086/2015),

         1.

            udeľuje riaditeľovi Európskej policajnej akadémie absolutórium za plnenie rozpočtu akadémie za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho pre predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej policajnej akadémie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 51.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 256, 1.10.2005, s. 63.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: 2013/406/EÚ: Rozhodnutie zástupcov vlád členských štátov z  24. júla 2013 , ktorým sa vymenúva sudca Všeobecného súdu

text:
               30.7.2013

               SK

               Úradný vestník Európskej únie

               L 203/15

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 24. júla 2013,
   ktorým sa vymenúva sudca Všeobecného súdu
   (2013/406/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Funkčné obdobie trinástich sudcov Všeobecného súdu sa skončí 31. augusta 2013. Je namieste pristúpiť k novým vymenovaniam sudcov na obdobie od 1. septembra 2013 do 31. augusta 2019.

               (2)

               Pán Miro PREK bol navrhnutý na opätovné vymenovanie do funkcie sudcu Všeobecného súdu.

               (3)

               Výbor zriadený článkom 255 Zmluvy o fungovaní Európskej únie vydal stanovisko k vhodnosti pána Mira PREKA vykonávať funkciu sudcu Všeobecného súdu,

         PRIJALI TOTO ROZHODNUTIE:
   Článok 1
   Pán Miro PREK sa týmto vymenúva za sudcu Všeobecného súdu na obdobie od 1. septembra 2013 do 31. augusta 2019.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 24. júla 2013

            predseda

         R. KAROBLIS


title: Rozhodnutie Rady z 26. októbra 1992 o uzavretí Dohody vo forme výmeny listov medzi Európskym hospodárskym spoločenstvom a Spojenými štátmi americkými o uplatňovaní smernice spoločenstva o tretích krajinách, smernice Rady 72/462/EHS a zodpovedajúcich regulačných požiadaviek Spojených štátov amerických, pokiaľ ide o obchod s čerstvým hovädzím a bravčovým mäsom

text:
Dôležité právne oznámenie

|

31993D0158

Úradný vestník L 068 , 19/03/1993 S. 0001 - 0002 Fínske špeciálne vydanie: Kapitola 11 Zväzok 21 S. 0085  Švédske špeciálne vydanie: Kapitola 11 Zväzok 21 S. 0085

		Rozhodnutie Radyz 26. októbra 1992o uzavretí Dohody vo forme výmeny listov medzi Európskym hospodárskym spoločenstvom a Spojenými štátmi americkými o uplatňovaní smernice spoločenstva o tretích krajinách, smernice Rady 72/462/EHS a zodpovedajúcich regulačných požiadaviek Spojených štátov amerických, pokiaľ ide o obchod s čerstvým hovädzím a bravčovým mäsom(93/158/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na smernicu Rady 72/462/EHS z 12. decembra 1972 o zdravotných problémoch a problémoch veterinárnych inšpekcií pri dovoze hovädzieho dobytka a ošípaných a oviec a kôz a čerstvého mäsa alebo výrobkov z mäsa z tretích krajín [1], ďalej len "smernica spoločenstva o tretích krajinách",so zreteľom na rozhodnutie Komisie 87/257/EHS z 28. apríla 1987 o zozname zariadení v Spojených štátoch amerických schválených na účel dovozu čerstvého mäsa do spoločenstva [2],so zreteľom na odporúčanie Komisie,keďže na základe výmeny listov podpísaných 7. mája 1991 uvedených v článku 2 odsek 2 rozhodnutia 91/552/EHS Komisia a vláda Spojených štátov amerických uskutočnili porovnávaciu analýzu smernice spoločenstva o tretích krajinách a zodpovedajúcich regulačných požiadaviek Spojených štátov amerických o obchode s čerstvým hovädzím a bravčovým mäsom s cieľom určiť, či požiadavky spoločenstva a Spojených štátov amerických sú rovnaké;keďže táto porovnávacia analýza bola ukončená a preukázala, že regulačné opatrenia spoločenstva a Spojených štátov amerických v podstate poskytujú rovnocennú ochranu proti ohrozeniu verejného zdravia;keďže na zabezpečenie uznávania rovnocennosti je žiadúce ustanoviť dohodnutý postup uplatňovania regulačných požiadaviek ako spoločenstva tak aj Spojených štátov amerických s cieľom zabezpečiť a zjednodušiť budúci obchod s hovädzím a bravčovým mäsom; keďže na dosiahnutie uvedeného cieľa sa dosiahla dohoda;keďže v kontexte ustanovenia takéhoto postupu Komisia predloží Rade príslušné návrhy týkajúce sa smernice spoločenstva o tretích krajinách;keďže v intervenčnom období medzi uzavretím dohody a plným zavedením opatrení, ktoré sa v ňom nachádzajú, je potrebné, aby boli dovolené dočasné opatrenia na schvaľovanie ďalších zariadení v Spojených štátoch na účely dovozu čerstvého hovädzieho a bravčového mäsa do spoločenstva;keďže dohoda by mala byť schválená,ROZHODLA TAKTO:Článok 1Týmto sa v mene Európskeho hospodárskeho spoločenstva schvaľuje Dohoda medzi Európskym hospodárskym spoločenstvom a Spojenými štátmi americkými vo forme výmeny listov týkajúcich sa uplatňovania smernice spoločenstva o tretích krajinách, smernice Rady 72/462/EHS a zodpovedajúcich regulačných požiadaviek Spojených štátov amerických týkajúcich sa obchodu s čerstvým hovädzím a bravčovým mäsom.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.Toto rozhodnutie sa uverejní v Úradnom vestníku Európskych spoločenstiev.V Luxemburgu 26. októbra 1992Za RadupredsedaJ. Gummer[1] Ú. v. ES L 302, 31.12.1972, s. 28. Smernica naposledy zmenená a doplnená nariadením EHS č. 1601/92 (Ú. v. ES L 173, 27.6.1992, s. 13).[2] Ú. v. ES L 121, 9.5.1987, s. 46. Rozhodnutie naposledy zmenené a doplnené rozhodnutím Rady 91/522 EHS (Ú. v. ES L 283, 11.10.1991, s. 14).--------------------------------------------------


title: 2007/2/ES,Euratom: Rozhodnutie Rady z  1. januára 2007 , ktorým sa vymenúvajú členovia Dvora audítorov

text:
               4.1.2007

               SK

               Úradný vestník Európskej únie

               L 1/5

      ROZHODNUTIE RADY

   z 1. januára 2007,
   ktorým sa vymenúvajú členovia Dvora audítorov
   (2007/2/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 247 ods. 1, 2 a 3,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 160b ods. 3,
   so zreteľom na Akt o podmienkach pristúpenia Bulharskej republiky a Rumunska k Európskej únii a o úpravách zmlúv, na ktorých je založená Európska únia, a najmä na jeho článok 47,
   so zreteľom na stanoviská Európskeho parlamentu,
   keďže:
   keďže v súlade s článkom 47 uvedeného aktu o pristúpení je potrebné Dvor audítorov doplniť vymenovaním dvoch ďalších členov s funkčným obdobím šesť rokov,
   ROZHODLA TAKTO:
   Článok 1
   Za členov Dvora audítorov sú vymenovaní na obdobie šiestich rokov s účinnosťou odo dňa prijatia tohto rozhodnutia:

               Nadežda SANDOLOVA

               Ovidiu ISPIR.

         Článok 2
   Toto rozhodnutie nadobúda účinnosť 1. januára 2007.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 1. januára 2007

            Za Radu

            predseda

         F.-W. STEINMEIER


title: 2012/508/EÚ: Rozhodnutie Rady z  24. februára 2011 o uzavretí Dohody medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov

text:
               21.9.2012

               SK

               Úradný vestník Európskej únie

               L 255/3

         ROZHODNUTIE RADY
   z 24. februára 2011
   o uzavretí Dohody medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov
   (2012/508/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 6 písm. a) bod v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Komisia rokovala v mene Európskej únie o Dohode medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov.

               (2)

               Uvedená dohoda bola podpísaná v mene Európskej únie 8. novembra 2010 s výhradou jej uzatvorenia v neskoršom termíne v súlade s rozhodnutím Rady 2010/622/EÚ (1).

               (3)

               Toto rozhodnutie rozvíja ustanovenia schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2). Spojené kráľovstvo sa preto nezúčastňuje na jeho prijímaní, nie je ním viazané ani nepodlieha jeho uplatňovaniu.

               (4)

               Toto rozhodnutie rozvíja ustanovenia schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3). Írsko sa preto nezúčastňuje na jeho prijatí, nie je ním viazané a ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje uzavretie Dohody medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov („dohoda”).
   Text dohody je pripojený k tomuto rozhodnutiu.
   Článok 2
   Predseda Rady vydá oznámenie stanovené v článku 9 ods. 1 dohody (4).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 24. februára 2011

            Za Radu

            predseda

         PINTÉR S.

      (1)  Ú. v. EÚ L 275, 20.10.2010, s. 3.

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.

      (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.
   Spoločné vyhlásenie týkajúce sa informovania občanov o dohode o zrušení vízovej povinnosti
   Uznávajúc význam transparentnosti pre občanov Európskej únie a Brazílie sa zmluvné strany dohodli, že zabezpečia úplné šírenie informácií o obsahu dohody o zrušení vízovej povinnosti, jej dôsledkoch a súvisiacich záležitostiach, ako sú cestovné dokumenty platné pre bezvízové cestovanie, územná pôsobnosť vrátane zoznamu štátov uplatňujúcich schengenské acquis v plnom rozsahu, povolená dĺžka pobytu a podmienky vstupu vrátane práva odvolať sa v prípade jeho odmietnutia.
    ---documentbreak---

               21.9.2012

               SK

               Úradný vestník Európskej únie

               L 255/4

         DOHODA
   medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov
   EURÓPSKA ÚNIA, ďalej len „Únia“,
   a
   BRAZÍLSKA FEDERATÍVNA REPUBLIKA, ďalej len „Brazília“,
   ďalej spoločne len „zmluvné strany“,
   ŽELAJÚC SI zachovať zásadu reciprocity a uľahčiť cestovanie zabezpečením bezvízového vstupu a krátkeho pobytu pre občanov všetkých členských štátov Európskej únie a štátnych príslušníkov Brazílie,
   ZDÔRAZŇUJÚC svoj záväzok urýchlene zabezpečiť recipročné bezvízové cestovanie a súčasne v plnej miere rešpektovať dokončenie príslušných parlamentárnych a iných interných postupov,
   S CIEĽOM ďalej rozvíjať priateľské vzťahy a pokračovať v posilňovaní úzkych zväzkov medzi zmluvnými stranami,
   ZOHĽADŇUJÚC Protokol o postavení Spojeného kráľovstva a Írska a Protokol o schengenskom acquis začlenenom do rámca Európskej únie, ktorý tvorí prílohu k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,
   SA DOHODLI TAKTO:
   Článok 1
   Účel
   Občanom Únie a občanom Brazílie, ktorí sú držiteľmi platných bežných cestovných pasov, sa povoľuje vstúpiť na územie druhej zmluvnej strany, prechádzať ním a zdržiavať sa na ňom bez víz na účely cestovného ruchu alebo na účely podnikania s maximálnou dĺžkou pobytu tri mesiace počas obdobia šiestich mesiacov v súlade s ustanoveniami tejto dohody.
   Článok 2
   Vymedzenie pojmov
   Na účely tejto dohody:

               a)

               „členský štát“ je ktorýkoľvek členský štát Európskej únie s výnimkou Spojeného kráľovstva a Írska;

               b)

               „občan Európskej únie“ je štátny príslušník členského štátu, ktorý je vymedzený v písm. a);

               c)

               „štátny príslušník Brazílie“ je akákoľvek osoba, ktorá má štátne občianstvo Brazílie;

               d)

               „schengenský priestor“ je priestor bez vnútorných hraníc zahŕňajúci územia členských štátov vymedzených v písm. a), ktoré v plnom rozsahu uplatňujú schengenské acquis;

               e)

               „schengenské acquis“ sú všetky opatrenia zamerané na zabezpečenie voľného pohybu osôb v priestore bez vnútorných hraníc v spojení s priamo súvisiacimi sprievodnými opatreniami, ktoré sa týkajú kontrol na vonkajších hraniciach, azylu a prisťahovalectva, ako aj opatreniami na prevenciu a boj proti trestnej činnosti.

         Článok 3
   Rozsah pôsobnosti
   1.   Na účely tejto dohody sa cestovným ruchom a podnikaním rozumejú:

               —

               aktivity súvisiace s cestovným ruchom,

               —

               návštevy príbuzných,

               —

               vyhľadávanie obchodných príležitostí, účasť na zasadaniach, podpisovanie zmlúv a finančné, manažérske a administratívne činnosti,

               —

               účasť na zasadaniach, konferenciách alebo seminároch, pokiaľ s týmito činnosťami nie je spojená žiadna finančná odmena zo zdrojov v Brazílii alebo Únii (iná ako sú náklady pobytu hradené priamo alebo prostredníctvom denných diét),

               —

               účasť na športových alebo umeleckých súťažiach, pokiaľ účastníci nedostanú žiadnu finančnú odmenu zo zdrojov v Brazílii alebo Únii, aj keby súťažili o ceny vrátane peňažných cien.

         2.   Táto dohoda sa nevzťahuje na občanov Únie a štátnych príslušníkov Brazílie, ktorí si želajú vykonávať zárobkovú činnosť alebo zamestnať sa, zúčastniť sa výskumu, stáže, štúdií alebo sociálnej práce, vykonávať technickú pomoc, misionárske, náboženské alebo umelecké činnosti.
   Článok 4
   Podmienky zrušenia vízovej povinnosti a podmienky pobytu
   1.   Zrušenie vízovej povinnosti stanovené touto dohodou sa uplatňuje bez toho, aby boli dotknuté právne predpisy zmluvných strán týkajúce sa podmienok vstupu a krátkodobého pobytu. Členské štáty a Brazília si vyhradzujú právo odmietnuť vstup na svoje územie a krátkodobý pobyt na ňom, pokiaľ nebude splnená jedna alebo viaceré z týchto podmienok.
   2.   Občania Únie, na ktorých sa táto dohoda vzťahuje, musia počas svojho pobytu dodržiavať zákony a iné právne predpisy platné na území Brazílie.
   3.   Občania Brazílie, na ktorých sa táto dohoda vzťahuje, musia počas svojho pobytu dodržiavať zákony a iné právne predpisy platné na území príslušného členského štátu.
   4.   Zrušenie vízovej povinnosti sa uplatňuje bez ohľadu na spôsob dopravy použitý na prekročenie hraníc zmluvných strán otvorených pre medzinárodný tok cestujúcich.
   5.   Bez toho, aby bol dotknutý článok 7, sa vízové záležitosti, na ktoré sa táto dohoda nevzťahuje, riadia právnymi predpismi Únie, vnútroštátnymi právnymi predpismi členských štátov a vnútroštátnymi právnymi predpismi Brazílie.
   Článok 5
   Trvanie pobytu
   1.   Na účely tejto dohody sa občania Únie môžu zdržiavať na území Brazílie maximálne tri mesiace počas šiestich mesiacov odo dňa prvého vstupu na územie tejto krajiny.
   2.   Na účely tejto dohody sa občania Brazílie môžu zdržiavať v schengenskom priestore maximálne tri mesiace počas šiestich mesiacov odo dňa prvého vstupu na územie akéhokoľvek členského štátu, ktorý v plnom rozsahu uplatňuje schengenské acquis. Toto obdobie troch mesiacov počas šiestich mesiacov sa vypočíta nezávisle od akéhokoľvek pobytu v členskom štáte, ktorý ešte v plnom rozsahu neuplatňuje schengenské acquis.
   3.   Občania Brazílie sa môžu zdržiavať na území každého z členských štátov, ktoré ešte v plnom rozsahu neuplatňujú schengenské acquis, maximálne tri mesiace počas šiestich mesiacov odo dňa prvého vstupu na toto územie, nezávisle od obdobia pobytu vypočítaného pre schengenský priestor.
   4.   Táto dohoda nemá vplyv na možnosť, aby Brazília a členské štáty predĺžili obdobie pobytu na viac ako tri mesiace v súlade s vnútroštátnymi právnymi predpismi a právnymi predpismi Únie.
   Článok 6
   Správa dohody
   1.   Zmluvné strany ustanovujú výbor odborníkov (ďalej len „výbor“).
   Výbor je zložený zo zástupcov Únie a Brazílie. Úniu zastupuje Európska komisia.
   2.   Výbor sa schádza vždy, keď je to potrebné, na žiadosť jednej zo zmluvných strán, aby monitoroval implementáciu tejto dohody a urovnával spory vznikajúce z interpretácie alebo uplatňovania jej ustanovení.
   Článok 7
   Vzťah medzi touto dohodou a existujúcimi bilaterálnymi dohodami o vízach medzi členskými štátmi a Brazíliou
   Touto dohodou nie sú dotknuté existujúce bilaterálne dohody alebo dohovory uzatvorené medzi jednotlivými členskými štátmi a Brazíliou, pokiaľ sa ich ustanovenia vzťahujú na záležitosti patriace mimo rozsah pôsobnosti tejto dohody.
   Článok 8
   Výmena vzorov cestovných pasov
   1.   Pokiaľ to doteraz neurobili, Brazília a členské štáty si diplomatickou cestou navzájom vymenia vzory platných bežných cestovných pasov, a to najneskôr tridsať (30) dní od dátumu podpísania tejto dohody.
   2.   V prípade zavedenia nových bežných cestovných pasov alebo modifikácie existujúcich bežných cestovných pasov si strany navzájom diplomatickou cestou doručia vzory týchto nových alebo modifikovaných pasov, ku ktorým pripoja podrobné informácie o ich špecifikáciách a použiteľnosti, a to najneskôr tridsať (30) dní pred tým, ako sa začnú používať.
   Článok 9
   Záverečné ustanovenia
   1.   Zmluvné strany ratifikujú alebo schvália túto dohodu v súlade s ich príslušnými vnútornými postupmi a dohoda nadobudne platnosť prvým dňom druhého mesiaca po dni, kedy si zmluvné strany navzájom oznámia ukončenie týchto postupov.
   2.   Táto dohoda sa uzatvára na neurčitý čas. Možno ju vypovedať v súlade s odsekom 5.
   3.   Túto dohodu je možné zmeniť a doplniť písomnou dohodou zmluvných strán. Zmeny a doplnenia nadobudnú účinnosť potom, ako si zmluvné strany navzájom oznámili ukončenie ich vnútorných postupov potrebných na tento účel.
   4.   Každá zmluvná strana môže úplne alebo sčasti pozastaviť uplatňovanie tejto dohody, pričom rozhodnutie o pozastavení sa oznámi druhej zmluvnej strane najneskôr dva mesiace pred jeho vstupom do platnosti. Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli.
   5.   Každá zo zmluvných strán môže vypovedať túto dohodu na základe písomného oznámenia adresovaného druhej zmluvnej strane. Platnosť tejto dohody sa skončí po uplynutí 90 dní odo dňa takéhoto oznámenia.
   6.   Brazília môže pozastaviť alebo vypovedať túto dohodu iba pokiaľ ide o všetky členské štáty Únie.
   7.   Únia môže pozastaviť alebo vypovedať túto dohodu iba pokiaľ ide o všetky jej členské štáty.

      Podpísané v dvoch vyhotoveniach v Bruseli v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.
      Съставено в Брюксел на осми ноември две хиляди и десета година.
      Hecho en Bruselas, el ocho de noviembre de dos mil diez.
      V Bruselu dne osmého listopadu dva tisíce deset.
      Udfærdiget i Bruxelles den ottende november to tusind og ti.
      Geschehen zu Brüssel am achten November zweitausendzehn.
      Kahe tuhande kümnenda aasta novembrikuu kaheksandal päeval Brüsselis.
      'Εγινε στις Βρυξέλλες, στις οκτώ Νοεμβρίου δύο χιλιάδες δέκα.
      Done at Brussels on the eighth day of November in the year two thousand and ten.
      Fait à Bruxelles, le huit novembre deux mille dix.
      Fatto a Bruxelles, addì otto novembre duemiladieci.
      Briselē, divi tūkstoši desmitā gada astotajā novembrī.
      Priimta du tūkstančiai dešimtų metų lapkričio aštuntą dieną Briuselyje.
      Kelt Brüsszelben, a kétezer-tizedik év november nyolcadik napján.
      Magħmul fi Brussell, fit-tmien jum ta' Novembru tas-sena elfejn u għaxra.
      Gedaan te Brussel, de achtste november tweeduizend tien.
      Sporządzono w Brukseli dnia ósmego listopada roku dwa tysiące dziesiątego.
      Feito em Bruxelas, em oito de novembro de dois mil e dez.
      Întocmit la Bruxelles la opt noiembrie două mii zece.
      V Bruseli dňa ôsmeho novembra dvetisícdesať.
      V Bruslju, dne osmega novembra leta dva tisoč deset.
      Tehty Brysselissä kahdeksantena päivänä marraskuuta vuonna kaksituhattakymmenen.
      Som skedde i Bryssel den åttonde november tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Федеративна република Бразилия
         Por la República Federativa de Brasil
         Za Brazilskou federativní republiku
         For Den Føderative Republik Brasilien
         Für die Föderative Republik Brasilien
         Brasiilia Liitvabariigi nimel
         Για την Ομοσπονδιακή Δημοκρατία της Βραζιλίας
         For the Federative Republic of Brazil
         Pour la République fédérative du Brésil
         Per la Repubblica federativa del Brasile
         Brazīlijas Federatīvās Republikas vārdā –
         Brazilijos Federacinės Respublikos vardu
         A Brazil Szövetségi Köztársaság részéről
         Għar-Repubblika Federattiva tal-Brażil
         Voor de Federale Republiek Brazilië
         W imieniu Federacyjnej Republiki Brazylii
         Pela República Federativa do Brasil
         Pentru Republica Federativă a Braziliei
         Za Brazílsku federatívnu republiku
         Za Federativno republiko Brazilijo
         Brasilian liittotasavallan puolesta
         För Förbundsrepubliken Brasilien


title: Rozhodnutie Rady z 18. júna 2001 o uzavretí Dohody medzi Európskym spoločenstvom a Rumunskom, ktorá sa týka účasti Rumunska v Európskej agentúre pre životné prostredie a Európskej informačnej a monitorovacej sieti

text:
Dôležité právne oznámenie

|

32001D0584

Úradný vestník L 213 , 07/08/2001 S. 0020 - 0020

		Rozhodnutie Radyz 18. júna 2001o uzavretí Dohody medzi Európskym spoločenstvom a Rumunskom, ktorá sa týka účasti Rumunska v Európskej agentúre pre životné prostredie a Európskej informačnej a monitorovacej sieti(2001/584/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 175, odsek 1 v súčinnosti s prvou vetou prvého pododseku článku 300 ods. 2 a prvým pododsekom článku 300 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) Európska agentúra pre životné prostredie a Európska informačná a monitorovacia sieť boli zriadené nariadením (EHS) č. 1210/90 [3].(2) Z luxemburského zasadania Európskej rady (v decembri 1997) vyplynulo, že účasť na programoch a v agentúrach má byť prostriedkom zintenzívnenia predprístupovej stratégie krajín strednej a východnej Európy. Pokiaľ ide o agentúry, v záveroch Európskej rady je stanovené, že "agentúry spoločenstva, na práci ktorých sa budú môcť podieľať kandidátske krajiny, sa stanovia prípad od prípadu".(3) Na helsinskom zasadaní Európskej rady (v decembri 1999) sa znovu potvrdila obsiahla povaha prístupového procesu, ktorý v súčasnosti zahŕňa 13 kandidátskych krajín do jednotného rámca, pričom kandidátske krajiny sa podieľajú na prístupovom procese rovnakým dielom.(4) Rada 14. februára 2000 poverila Komisiu, aby viedla rokovania o účasti krajín uchádzajúcich sa o pristúpenie v Európskej agentúre pre životné prostredie. Komisia podpísala záverečný akt z rokovaní 9. októbra 2000.(5) Dohodu uvedenú v tomto rozhodnutí treba prijať.ROZHODLA TAKTO:Článok 1Dohoda medzi Európskym spoločenstvom a Rumunskom, ktorá sa týka účasti Rumunska v Európskej agentúre pre životné prostredie a Európskej informačnej a monitorovacej sieti, sa schvaľuje v mene spoločenstva.Znenie dohody je uvedený v prílohe k tomuto rozhodnutiu.Článok 2Predseda Rady sa týmto oprávňuje, aby určil osobuy) splnomocnenú(é) uložiť oznámenie stanovené v článku 18 dohody.Článok 3Toto rozhodnutie sa uverejní v Úradnom vestníku Európskych spoločenstiev.V Luxemburgu 18. júna 2001Za RadupredsedaM. Winberg[1] Ú. v. ES C 120 E, 24.4.2001, s. 227.[2] Stanovisko predložené 31.5.2001 (zatiaľ neuverejnené v úradnom vestníku).[3] Ú. v. ES L 120, 11.5.1990, s. 1. Nariadenie naposledy zmenené a doplnené nariadením (ES) č. 933/1999 (Ú. v. ES L 117, 5.5.1999, s. 1).--------------------------------------------------


title: Rozhodnutie Dozorného úradu EZVO č. 36/16/COL z 9. februára 2016 o čiastočnom zrušení rozhodnutia č. 227/04/COL, pokiaľ ide o status Islandu vzhľadom na vírusovú hemoragickú septikémiu (VHS) [2016/1862]

text:
               20.10.2016

               SK

               Úradný vestník Európskej únie

               L 284/35

         ROZHODNUTIE DOZORNÉHO ÚRADU EZVO
   č. 36/16/COL
   z 9. februára 2016
   o čiastočnom zrušení rozhodnutia č. 227/04/COL, pokiaľ ide o status Islandu vzhľadom na vírusovú hemoragickú septikémiu (VHS) [2016/1862]
   DOZORNÝ ÚRAD EZVO,
   so zreteľom na akt uvedený v bode 5a časti 4.1 kapitoly I prílohy I k Dohode o EHP, (smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1)), upravená na účely Dohody o EHP bodom 4 písm. d) protokolu 1 k Dohode o EHP a článkom 1 ods. 2 a článkom 3 protokolu 1 k Dohode o dozore a súde,
   so zreteľom na rozhodnutie Dozorného úradu EZVO (ďalej len „dozorný úrad“) č. 494/13/COL z 11. decembra 2013, ktorým sa člen kolégia s osobitnou zodpovednosťou za veterinárne a fytosanitárne záležitosti splnomocňuje na prijatie určitých rozhodnutí v tejto oblasti (dokument č. 683826),
   keďže:
   Rozhodnutím č. 227/04/COL dozorný úrad uznal celú kontinentálnu a pobrežnú oblasť Islandu za oblasť bez výskytu infekčnej hematopoetickej nekrózy (IHN) a vírusovej hemoragickej septikémie (VHS).
   Dňa 23. októbra 2015 oznámil Island prostredníctvom systému oznamovania chorôb zvierat ohnisko VHS u cykloptera sivého z voľnej prírody, ktorý sa v regióne Landnamsholf používa ako generačná ryba. Ďalšie informácie o prijatých opatreniach boli poskytnuté listom z 13. novembra 2015 (dokument č. 780869, IS ref. ANR15110004/20.5).
   Vzhľadom na uvedené skutočnosti by sa mal zrušiť status Islandu ako oblasti bez výskytu VHS udelený rozhodnutím č. 227/04/COL.
   Pokiaľ ide o status Islandu v prípade IHN, nedošlo k žiadnym zmenám.
   Je preto vhodné rozhodnutie (ES) č. 227/04/COL zrušiť, len pokiaľ ide o status Islandu v prípade VHS.
   Toto rozhodnutie je v súlade so stanoviskom Výboru EZVO pre veterinárne a fytosanitárne záležitosti,
   PRIJAL TOTO ROZHODNUTIE:

               1.

               Rozhodnutie č. 227/04/COL sa zrušuje, pokiaľ ide status Islandu v prípade vírusovej hemoragickej septikémie.

               2.

               Rozhodnutie č. 227/04/COL zostáva v účinnosti, pokiaľ ide o status Islandu v prípade infekčnej hematopoetickej nekrózy.

               3.

               Toto rozhodnutie je určené Islandu.

      V Bruseli 9. februára 2016

            Za Dozorný úrad EZVO

         Helga JÓNSDÓTTIR

            členka kolégia

         Carsten ZATSCHLE

            riaditeľ

      (1)  Ú. v. EÚ L 328, 24.11.2006, s. 14.


title: Rozhodnutie Rady (EÚ) 2016/1877 zo 17. októbra 2016 o pozícii, ktorá sa má v mene Európskej únie prijať v skupine expertov pre Európsku dohodu o práci osádok vozidiel v medzinárodnej cestnej doprave (AETR), a v pracovnej skupine pre cestnú dopravu Európskej hospodárskej komisie Organizácie Spojených národov (Text s významom pre EHP)

text:
               22.10.2016

               SK

               Úradný vestník Európskej únie

               L 288/49

         ROZHODNUTIE RADY (EÚ) 2016/1877
   zo 17. októbra 2016
   o pozícii, ktorá sa má v mene Európskej únie prijať v skupine expertov pre Európsku dohodu o práci osádok vozidiel v medzinárodnej cestnej doprave (AETR), a v pracovnej skupine pre cestnú dopravu Európskej hospodárskej komisie Organizácie Spojených národov
   (Text s významom pre EHP)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Súdny dvor vo svojom rozsudku z 31. marca 1971 vo veci 22/70 (1), AETR, uznal, že oblasť práce osádok vozidiel v medzinárodnej cestnej doprave patrí do výlučnej vonkajšej právomoci Únie. Táto právomoc sa odvtedy uplatnila už v množstve právnych aktov Únie, konkrétne v nariadení Európskeho parlamentu a Rady (ES) č. 561/2006 (2) a nariadení Európskeho parlamentu a Rady (EÚ) č. 165/2014 (3). Keďže predmet Európskej dohody o práci osádok vozidiel v medzinárodnej cestnej doprave (AETR) (4) patrí do rozsahu pôsobnosti nariadenia (ES) č. 561/2006, právomoc rokovať o AETR a uzavrieť ju má Únia.

               (2)

               Európska hospodárska komisia Organizácie Spojených národov (EHK OSN) zriadila v rámci AETR skupinu expertov (ďalej len „skupina expertov“). Je to orgán, ktorý je splnomocnený vypracúvať a predkladať návrhy na zmenu AETR vrátane článku 22bis.

               (3)

               Ďalšie zasadnutie skupiny expertov sa uskutoční 24. októbra 2016 a stretnutie pracovnej skupiny EHK OSN pre cestnú dopravu (ďalej len „pracovná skupina“) sa uskutoční 25. októbra 2016. Pri uvedenej príležitosti skupina expertov a pracovná skupina plánujú preskúmať návrhy predložené zmluvnými stranami AETR (ďalej len „zmluvné strany“), ktoré v prípade prijatia skupinou expertov môžu viesť k zmene AETR, a to po začatí postupu na takúto zmenu a uzavretí takejto zmeny. To bude mať právne účinky uvedené v článku 218 ods. 9 ZFEÚ.

               (4)

               Na dosiahnutie celoeurópskej harmonizácie v oblasti záznamového zariadenia v cestnej doprave (tachografov) je potrebné zaviesť jednotný rozhodovací proces. Takýto proces by mal zohľadňovať záujmy Únie a tých tretích krajín, ktoré sú zmluvnými stranami.

               (5)

               V článku 22bis AETR sa stanovuje, že zmeny nariadenia Rady (EHS) č. 3821/85 (5) týkajúce sa digitálneho tachografu prijímajú všetky zmluvné strany automaticky bez akejkoľvek oficiálnej konzultácie alebo hlasovania. Nedostatočnú účasť zmluvných strán, ktoré nie sú členmi EÚ, v procese vypracúvania a prijímania technických špecifikácií digitálneho tachografu bola jednou z príčin nespokojnosti niektorých týchto zmluvných strán. V oznámení Komisie „Digitálny tachograf: Plán budúcich činností“ sa uznáva, že tento mechanizmus ohrozuje správne a harmonizované zavádzanie digitálneho tachografu zmluvnými stranami, ktoré nie sú členmi EÚ. Preto je v záujme Únie zmeniť rozhodovací proces, pokiaľ ide o digitálne tachografy, a v skupine expertov navrhnúť, aby sa článok 22bis AETR vypustil a aby sa v prípade zmeny technických špecifikácií digitálneho tachografu uplatňoval postup stanovený v článku 22 ods. 1 až 3 AETR.

               (6)

               Vzhľadom na to, že žiadna zmena špecifikácií digitálneho tachografu by nemala mať vplyv na zásady a fungovanie AETR, keďže by malo ísť len o pravidelné aktualizácie vzhľadom na technologický vývoj, počet zmluvných strán potrebných na podávanie námietok k týmto zmenám, by sa mal zvýšiť z jednej tretiny na aspoň jednu polovicu.

               (7)

               Je viacero argumentov za pristúpenie Únie k AETR. Po prvé, Únia má v oblasti práce osádok vozidiel v medzinárodnej cestnej doprave výlučnú právomoc, čo sa potvrdilo vo veci 22/70. Po druhé, takéto pristúpenie by zaručilo účinné zastúpenie záujmov Únie v rámci AETR. A napokon dôvodom, prečo by zmluvnou stranou mala byť Únia, sú aj špecifiká AETR a navrhovaného rozhodovacieho procesu.

               (8)

               Článok 14 AETR neumožňuje pristúpenie iných subjektov k AETR než členských štátov EHK OSN a štátov, ktorým bol v EHK OSN priznaný poradenský štatút. Z tohto dôvodu by sa s cieľom umožniť pristúpenie Únie k AETR mala navrhnúť zmena článku 14 o pristúpení organizácií regionálnej integrácie k AETR. Pristúpenie Únie k AETR by nemalo byť precedensom pre žiadne iné pristúpenie Únie k iným medzinárodným organizáciám v budúcnosti.

               (9)

               Keď AETR umožní pristúpenie organizácií regionálnej integrácie, Rada by mohla na návrh Komisie prijať rozhodnutie o pristúpení Únie k AETR. Ak sa Únia stane zmluvnou stranou AETR, pozície, ktoré sa majú v mene Únie prijať v rozličných orgánoch AETR, stanoví Rada v súlade s článkom 218 ods. 9 ZFEÚ. Komisia preto Rade predloží návrh, ktorým sa stanovuje pozícia Únie, ktorá sa má predložiť a hájiť, a prípadne návrh znenia, o ktorom sa má hlasovať v rámci AETR.

               (10)

               V článku 10 AETR sa stanovuje, že tachograf, ktorého konštrukcia, montáž, používanie a skúšanie sa vykonáva v súlade s nariadením (EHS) č. 3821/85, sa považuje za vyhovujúci požiadavkám AETR. Uvedená zásada sa uplatňuje na akékoľvek zmeny špecifikácií tachografu bez ohľadu na to, či sú prijaté na základe nariadenia (EHS) č. 3821/85 alebo iného právneho aktu. Uplatňuje sa preto na nariadenie (EÚ) č. 165/2014, ktorým sa zrušilo a nahradilo nariadenie (EHS) č. 3821/85, ako aj na vykonávacie nariadenie Komisie (EÚ) 2016/799 (6), v ktorom sa stanovujú technické špecifikácie pre nový inteligentný tachograf. Z týchto dôvodov by sa mal článok 10 AETR zmeniť tak, aby obsahoval odkazy na nariadenie (EÚ) č. 165/2014 a vykonávacie nariadenie (EÚ) 2016/799, ktoré by sa mali uplatňovať od 15. júna 2019.

               (11)

               Okrem toho by sa do prílohy k AETR mal vložiť nový dodatok s ustanoveniami vykonávacieho nariadenia (EÚ) 2016/799, ako aj s ustanoveniami o akomkoľvek následnom prispôsobení sa technickému pokroku.

               (12)

               Osvedčenie o schválení pre digitálne tachografy uvedené v dodatku 2 k prílohe k dohode AETR by sa malo zmeniť tak, aby sa mohlo používať aj na schválenie inteligentných tachografov a ich komponentov.

               (13)

               Je preto vhodné stanoviť pozíciu, ktorá sa má v mene Únie prijať v skupine expertov a v pracovnej skupine,

         PRIJALA TOTO ROZHODNUTIE:
   Článok 1
   1.   Pozícia, ktorá sa má v mene Únie prijať v skupine expertov pre Európsku dohodu o práci osádok vozidiel v medzinárodnej cestnej doprave (AETR) a v pracovnej skupine pre cestnú dopravu, je v súlade s pozíciou ustanovenou v dodatku k tomuto rozhodnutiu a vyjadrujú ju členské štáty, ktoré sú zmluvnými stranami AETR a konajú spoločne v záujme Únie.
   2.   Členské štáty oznámia navrhnuté zmeny skupine expertov.
   3.   Formálne a menej podstatné úpravy pozície uvedenej v odseku 1 možno dohodnúť bez toho, aby bola potrebná jej zmena.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 17. októbra 2016

            Za Radu

            predseda

         L. SÓLYMOS

      (1)  Rozsudok Súdneho dvora z 31. marca 1971, Komisia Európskych spoločenstiev proti Rade Európskych spoločenstiev, Vec 22-70, ECLI:EU:C:1971:32.

      (2)  Nariadenie Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 (Ú. v. EÚ L 102, 11.4.2006, s. 1).

      (3)  Nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy (Ú. v. EÚ L 60, 28.2.2014, s. 1).

      (4)  Ú. v. ES L 95, 8.4.1978, s. 1.

      (5)  Nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave (Ú. v. ES L 370, 31.12.1985, s. 8).

      (6)  Vykonávacie nariadenie Komisie (EÚ) 2016/799 z 18. marca 2016, ktorým sa vykonáva nariadenie Európskeho parlamentu a Rady (EÚ) č. 165/2014, ktorým sa ustanovujú požiadavky na konštrukciu, skúšanie, montáž, prevádzku a opravu tachografov a ich komponentov (Ú. v. EÚ L 139, 26.5.2016, s. 1).

      PRÍLOHA I

         Zmena článku 22 a vypustenie článku 22bis

                  1.

                  Článok 22 sa mení takto:

                              a)

                              V článku 22 sa odseky 1 a 2 nahrádzajú takto:
                              „1.   Dodatky 1, 1B, 1C a 2 prílohy k tejto dohode možno meniť podľa postupu uvedeného v tomto článku.
                              2.   Na žiadosť zmluvnej strany akékoľvek navrhované zmeny dodatkov 1, 1B, 1C alebo 2 prílohy k tejto dohode posúdi hlavná pracovná skupina pre cestnú dopravu Európskej hospodárskej komisie.“

                              b)

                              Odsek 4 sa nahrádza takto:
                              „4.   Táto zmena sa prijme, ak v lehote šiestich mesiacov odo dňa oznámenia viac ako polovica príslušných orgánov zmluvných strán neoznámi generálnemu tajomníkovi svoje námietky proti zmene.“

                              c)

                              Dopĺňa sa nový odsek 6:
                              „6.   Ak si návrh zmeny dodatku 1B alebo 1C k tejto dohode vyžaduje zmenu iných ustanovení dohody, zmeny dodatku 1B alebo 1C nemôžu nadobudnúť účinnosť predo dňom nadobudnutia účinnosti zmien týchto iných ustanovení podľa článku 21. Ak sa v takomto prípade zmeny dodatku 1B alebo 1C predkladajú súčasne so zmenami iných ustanovení dohody, deň nadobudnutia ich účinnosti je deň vyplývajúci z uplatnenia postupu uvedeného v článku 21.“

                  2.

                  Článok 22bis sa vypúšťa.

      PRÍLOHA II

         Zmena článku 14

      Článok 14 sa mení takto:

                  a)

                  Za odsek 1 sa vkladá tento odsek 1a:
                  „1a.   Táto dohoda je otvorená na podpis aj organizáciám regionálnej integrácie. Na účely tejto dohody „organizácia regionálnej integrácie“ je každá organizácia, ktorú tvoria zvrchované štáty daného regiónu, ktorá má právomoc vo vzťahu k určitým otázkam upraveným touto dohodou a ktorá je riadne splnomocnená podpísať, ratifikovať, prijať a schváliť túto dohodu alebo k tejto dohode pristúpiť.
                  Na účely zmeny dodatkov 1, 1B, 1C, 2 a 3 zástupca organizácie regionálnej integrácie, ktorá je zmluvnou stranou dohody, odovzdáva hlasy členských štátov, ktoré ju tvoria, bez toho, aby bola potrebná ich prítomnosť na hlasovaní.“

                  b)

                  Odsek 5 sa nahrádza takto:
                  „5.   Vo vzťahu ku každému štátu alebo organizácii regionálnej integrácie, ktoré ratifikujú túto dohodu alebo k nej pristúpia po uložení ôsmej ratifikačnej listiny alebo listiny o pristúpení uvedenej v odseku 4 tohto článku, táto dohoda nadobúda platnosť stoosemdesiat dní po tom, čo tento štát alebo organizácia regionálnej integrácie uložia ratifikačnú listinu alebo listinu o pristúpení.“

      PRÍLOHA III

         Zmena článku 10

      V článku 10 sa odsek 3 nahrádza takto:

         „3.   V prípade vozidiel evidovaných po prvýkrát do 14. júna 2019 sa kontrolné zariadenie, ktoré je z hľadiska konštrukcie, inštalácie, používania a skúšania v súlade s nariadením Rady (EHS) č. 3821/85 z 20. decembra 1985 a s dodatkom 1B k tejto dohode, považuje za zariadenie spĺňajúce požiadavky tejto dohody.
         V prípade vozidiel evidovaných po prvýkrát od 15. júna 2019 sa kontrolné zariadenie, ktoré je z hľadiska konštrukcie, inštalácie, používania a skúšania v súlade s nariadením Rady (EÚ) č. 165/2014 zo 4. februára 2014 a s dodatkom 1C k tejto dohode, považuje za zariadenie spĺňajúce požiadavky tejto dohody.“

      PRÍLOHA IV

         Dodatok 1C
         Príloha IC k vykonávaciemu nariadeniu Komisie (EÚ) 2016/799 sa vkladá ako dodatok 1C prílohy k AETR.

      PRÍLOHA V

         Osvedčenie o schválení pre výrobky v súlade s dodatkom 1B/1C

      Kapitola III dodatku 2 „III. Osvedčenie o schválení pre výrobky v súlade s dodatkom IB“ sa nahrádza takto:

         „III.   Osvedčenie o schválení pre výrobky v súlade s dodatkom 1B/1C
             (1)

         Keď zmluvná strana vykoná schválenie, vydá žiadateľovi osvedčenie o schválení vyhotovené v súlade so vzorom uvedeným nižšie. Zmluvné strany použijú kópie tohto dokumentu na informovanie iných zmluvných strán o udelených alebo odňatých schváleniach.

            Osvedčenie o schválení pre výrobky v súlade s dodatkom 1B/1C
             (1)

         Názov príslušného orgánu
         Oznámenie o (2):
         schválení
         odňatí schválenia
         modelu kontrolného zariadenia
         komponentu kontrolného zariadenia (3)

         karty vodiča
         dielenskej karty
         podnikovej karty
         karty inšpektora
         Schválenie č. …

                     (1)

                     Výrobná alebo obchodná značka

                     (2)

                     Názov modelu

                     (3)

                     Názov výrobcu

                     (4)

                     Adresa výrobcu

                     (5)

                     Predložený na schválenie dňa

                     (6)

                     Skúšobné laboratórium alebo laboratóriá

                     (7)

                     Dátum a číslo správ

                     (8)

                     Dátum schválenia

                     (9)

                     Dátum odňatia schválenia

                     (10)

                     Model(-y) komponentu(-ov) kontrolného zariadenia, s ktorým sa má komponent používať.

                     (11)

                     Miesto

                     (12)

                     Dátum

                     (13)

                     Pripojené opisné dokumenty

                     (14)

                     Poznámky (v prípade potreby aj o zaplombovaní)

               …
         (podpis)


title: 2009/357/ES: Rozhodnutie Komisie z  27. apríla 2009 , ktorým sa mení a dopĺňa rozhodnutie 2007/134/ES, ktorým sa zriaďuje Európska rada pre výskum (Text s významom pre EHP)

text:
               1.5.2009

               SK

               Úradný vestník Európskej únie

               L 110/37

      ROZHODNUTIE KOMISIE

   z 27. apríla 2009,
   ktorým sa mení a dopĺňa rozhodnutie 2007/134/ES, ktorým sa zriaďuje Európska rada pre výskum
   (Text s významom pre EHP)
   (2009/357/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) (1), a najmä na jeho články 2 a 3,
   so zreteľom na rozhodnutie Rady 2006/972/ES z 19. decembra 2006 o osobitnom programe „Myšlienky“, ktorým sa vykonáva siedmy rámcový program Európskeho spoločenstva v oblasti výskumu, technického rozvoja a demonštračných činností (2007 – 2013) (2), a najmä na jeho článok 4 ods. 2 a 3,
   keďže:

               (1)

               Cieľom špecifického programu „Myšlienky“ v siedmom rámcovom programe je podporovať bádateľský výskum na hraniciach súčasného poznania vo všetkých oblastiach vedy, techniky a v akademickej sfére, ktorý uskutočňujú výskumníci v rámci tém podľa svojho výberu.

               (2)

               Komisia rozhodnutím 2007/134/ES (3) zriadila Európsku radu pre výskum (ďalej len „ERC“), ktorá je nástrojom na implementáciu osobitného programu „Myšlienky“.

               (3)

               Podľa článku 1 rozhodnutia 2007/134/ES ERC tvorí vedecká rada a špecializovaná vykonávacia štruktúra.

               (4)

               Vedecká rada pozostáva z popredných vedcov, odborníkov v oblasti techniky a akademických pracovníkov, ktorých vymenúva Komisia a ktorí konajú podľa vlastného vedomia a svedomia nezávisle od vonkajších záujmov. Koná v súlade s mandátom ustanoveným v článku 3 rozhodnutia 2007/134/ES.

               (5)

               Podľa článku 4 ods. 1 rozhodnutia 2007/134/ES vedecká rada pozostáva maximálne z 22 členov.

               (6)

               Traja členovia vedeckej rady rezignovali z osobných dôvodov: Prof. Manuel CASTELLS, Universitat Oberta de Catalunya, Prof. Paul J. CRUTZEN, Max-Planck-Institut für Chemie, Mainz, Prof. Lord MAY, University of Oxford.

               (7)

               Podľa článku 4 ods. 7 rozhodnutia 2007/134/ES po rezignácii člena alebo po skončení jeho funkčného obdobia, ktoré nemožno predĺžiť, vymenuje Komisia nového člena.

               (8)

               Členovia vedeckej rady sú podľa článku 4 ods. 6 rozhodnutia 2007/134/ES vymenovaní na funkčné obdobie štyroch rokov, ktoré možno predĺžiť raz na základe rotačného systému, ktorý je zárukou kontinuity práce vedeckej rady.

               (9)

               Podľa článku 4 ods. 4 rozhodnutia 2007/134/ES Komisia vymenuje ďalších členov na základe faktorov a kritérií ustanovených v prílohe I k uvedenému rozhodnutiu a na základe nezávislého a transparentného postupu ich určovania, po dohode s vedeckou radou vrátane konzultácie s vedeckou obcou, ako aj vrátane správy Parlamentu a Rade. Tento postup vykonal nezávislý identifikačný výbor, ktorého správa sa zaslala Parlamentu a Rade. Uvedený výbor navrhol troch nových členov, ktorí boli prijatí.

               (10)

               Podľa článku 4 ods. 4 rozhodnutia 2007/134/ES sa vymenovanie budúcich členov uverejňuje v súlade s nariadením Európskeho parlamentu a Rady (ES) č. 45/2001 (4).

         ROZHODLA TAKTO:
   Článok 1
   Osoby uvedené v prílohe k tomuto rozhodnutiu sa týmto vymenúvajú ako členovia vedeckej rady Európskej rady pre výskum na obdobie štyroch rokov.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 27. apríla 2009

            Za Komisiu

         Janez POTOČNIK

            člen Komisie

      (1)  Ú. v. EÚ L 412, 30.12.2006, s. 1.

      (2)  Ú. v. EÚ L 400, 30.12.2006, s. 242, korigendum v Ú. v. EÚ L 54, 22.2.2007, s. 81.

      (3)  Ú. v. EÚ L 57, 24.2.2007, s. 14.

      (4)  Ú. v. ES L 8, 12.1.2001, s. 1.

      PRÍLOHA

         NOVÍ ČLENOVIA VEDECKEJ RADY ERC

      Prof. Sierd A.P.L. CLOETINGH, Vrije Universiteit van Amsterdam
      Prof. Carlos M. DUARTE, Consejo Superior de Investigaciones Científicas, Mallorca
      Prof. Henrietta L. MOORE, University of Cambridge